Rozsudok Všeobecného súdu (ôsma komora) zo 17. októbra 2012 – Španielsko/Komisia
(vec T-491/09)
„EPUZF – Záručná sekcia – Výdavky vylúčené z financovania – Prémie v odvetví jahňacieho a kozieho mäsa – Kontroly na mieste“
1.                     Poľnohospodárstvo – Spoločná poľnohospodárska politika – Financovanie z EPUZF – Poskytnutie pomoci a prémií – Povinnosť členských
štátov zaviesť účinný systém administratívnych kontrol a kontrol na mieste – Nespoľahlivé kontroly – Odmietnutie účtovania
fondom (nariadenie Rady č. 3508/92; nariadenie Komisie č. 2419/2001) (pozri body 19, 20, 72 – 75)
2.                     Poľnohospodárstvo – Spoločná poľnohospodárska politika – Financovanie z EPUZF – Zúčtovanie výdavkov – Odmietnutie účtovať
výdavky vyplývajúce z nezrovnalostí pri uplatňovaní právnej úpravy Spoločenstva – Napadnutie dotknutým členským štátom – Dôkazné
bremeno – Rozdelenie medzi Komisiu a členský štát (nariadenia Rady č. 1258/1999 a 1290/2005) (pozri body 21 – 25, 89)
3.                     Akty inštitúcií – Odôvodnenie – Povinnosť – Rozsah – Rozhodnutie týkajúce sa zúčtovania výdavkov z dôvodu výdavkov financovaných
z EPUZF – Povinnosť dodržaná iba z dôvodu, že členský štát určenia sa bezprostredne zúčastnil na postupe vypracovania rozhodnutia
(článok 296 ZFEÚ) (pozri bod 26)
4.                     Akty inštitúcií – Nariadenia – Nariadenie stanovujúce osobitné kontrolné opatrenia – Neexistencia voľnej úvahy členských štátov
– Nevykonanie – Odôvodnenie – Vyššia efektívnosť iného systému kontroly – Neprípustnosť (pozri body 37, 51)
5.                     Poľnohospodárstvo – Spoločná poľnohospodárska politika – Financovanie z EPUZF – Poskytnutie pomoci a prémií – Povinnosť členských
štátov zaviesť účinný systém administratívnych kontrol a kontrol na mieste – Implicitná povinnosť – Rozsah [nariadenie Komisie
č. 2419/2001, článok 25 ods. 2 písm. c); smernica Rady 92/102, článok 4 ods. 1 písm. b)] (pozri bod 80)
Predmet
Návrh na čiastočné zrušenie rozhodnutia Komisie 2009/721/ES z 24. septembra 2009, ktorým sa z financovania Spoločenstvom vylučujú
niektoré výdavky vynaložené členskými štátmi v rámci záručnej sekcie Európskeho poľnohospodárskeho usmerňovacieho a záručného
fondu (EPUZF), v rámci Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj
vidieka (EPFRV) (Ú. v. EÚ L 257, s. 28)
Výrok
1.
Žaloba sa zamieta.
2.
Španielske kráľovstvo je povinné nahradiť trovy konania.